Source: http://docplayer.cz/45066068-Centrum-volneho-casu.html
Timestamp: 2018-01-22 10:50:15+00:00
Document Index: 3382228

Matched Legal Cases: ['Čl. 1', 'Čl. 2', 'Čl. 3', 'Čl. 4', 'Čl. 5', 'Čl. 6']

Centrum voľného času - PDF
Download "Centrum voľného času"
1 Centrum voľného času 116 zákon č. 245/2008 Z. z. o výchove a vzdelávaní (školský zákon) a o zmene doplnení niektorých zákonov 116 Centrum voľného času (1) Centrum voľného času zabezpečuje podľa výchovného programu školského zariadenia výchovno-vzdelávaciu, záujmovú a rekreačnú činnosť detí, rodičov a iných osôb do veku 30 rokov v ich voľnom čase. (2) Centrum voľného času usmerňuje rozvoj záujmov detí a ostatných zúčastnených osôb, utvára podmienky na rozvíjanie a zdokonaľovanie ich praktických zručností, podieľa sa na formovaní návykov užitočného využívania ich voľného času a zabezpečuje podľa potrieb súťaže detí základných škôl a stredných škôl. (3) Centrum voľného času môže poskytovať metodickú a odbornú pomoc v oblasti práce s deťmi v ich voľnom čase a) školám a školským zariadeniam, b) občianskym združeniam vykonávajúcim činnosť zameranú na deti, c) ďalším právnickým osobám alebo fyzickým osobám, ktoré o ňu požiadajú. (4) Centrum voľného času sa zriaďuje ako zariadenie s celoročnou prevádzkou. (5) Centrum voľného času sa spravidla člení podľa záujmových oblastí na oddelenia a na záujmové útvary. Pre deti so zdravotným postihnutím alebo vývinovými poruchami sa môžu zriaďovať záujmové útvary. (6) Výšku mesačného príspevku na čiastočnú úhradu nákladov na činnosti centra voľného času, ktorého zriaďovateľom je obec alebo samosprávny kraj, určí zriaďovateľ všeobecne záväzným nariadením. (7) Na čiastočnú úhradu nákladov spojených s činnosťou centra voľného času prispieva a) zákonný zástupca mesačne sumou najviac 15% sumy životného minima pre jedno nezaopatrené dieťa podľa osobitného predpisu, b) dospelá osoba mesačne sumou najviac 15% sumy životného minima pre jednu plnoletú fyzickú osobu podľa osobitného predpisu. 8) Zriaďovateľ centra voľného času môže rozhodnúť o znížení alebo odpustení príspevku podľa odseku 7, ak plnoletý žiak alebo zákonný zástupca neplnoletého žiaka o to písomne požiada a predloží doklad o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu. VYHLÁŠKA č. 306/2009 Z. z. o školskom klube detí, školskom stredisku záujmovej činnosti, centre voľného času, školskom hospodárstve a stredisku odbornej praxe Ministerstvo školstva Slovenskej republiky podľa 119 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov (ďalej len zákon")ustanovuje:
2 1 Predmet úpravy Táto vyhláška ustanovuje spôsob organizácie a prevádzky školských klubov detí (ďalej len "klub"), školských stredísk záujmovej činnosti (ďalej len "stredisko"), centier voľného času (ďalej len "centrum"), školských hospodárstiev a stredísk odbornej praxe, ich materiálno - technického vybavenia. 2 Klub (1) Výchovno-vzdelávacia činnosť v klube sa uskutočňuje v ranných hodinách a popoludňajších hodinách počas pracovných dní. Ak sa vyučovanie organizuje v dvoch zmenách, výchovno-vzdelávacia činnosť v klube sa uskutočňuje aj v dopoludňajších hodinách. (2) Pri uskutočňovaní výchovno-vzdelávacej činnosti v klube sa dodržiava pravidelné striedanie oddychovej a záujmovej aktivity dieťaťa s aktivitou súvisiacou s prípravou na vyučovanie. (3) Výchovno-vzdelávacia činnosť klubu sa uskutočňuje ako a) pravidelná aktivita podľa výchovného programu klubu, b) záujmová aktivita formou záujmových útvarov, c) príležitostná a sezónna aktivita formou podujatí, súťaží a exkurzií, d) spontánna aktivita podľa záujmu detí, e) aktivita zameraná na vypracovanie, predkladanie a uskutočňovanie projektov, na ktorých sa zúčastňujú aj deti, ktoré nenavštevujú klub. (4) Prechod detí do oddelení klubu v rámci školy a do oddelení klubu mimo školy zabezpečuje pedagogický zamestnanec klubu podľa rozvrhu týždennej činnosti. (5) Ak je dieťa v klube a pokračuje v popoludňajšej výchovno-vzdelávacej činnosti alebo v inej záujmovej činnosti v škole, zodpovedá za dieťa príslušný vyučujúci alebo lektor záujmového útvaru, ktorý si dieťa vyzdvihne v klube. (6) Pedagogický zamestnanec uvoľní dieťa z klubu len na základe predchádzajúceho písomného oznámenia rodiča alebo inej fyzickej osoby, ktorá má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len "zákonný zástupca"), alebo zástupcu zariadenia, v ktorom sa vykonáva ústavná starostlivosť, výchovné opatrenie, predbežné opatrenie alebo ochranná výchova, výkon väzby alebo výkon trestu odňatia slobody (ďalej len "zástupca zariadenia"). (7) Ak sa výchovno-vzdelávacia činnosť organizuje mimo priestorov klubu, najvyšší počet detí, za ktoré zodpovedá jeden pedagogický zamestnanec, je rovnaký ako počet detí v jednom oddelení podľa 114 ods. 2 zákona. V oddelení klubu v špeciálnych školách je počet detí, za ktoré zodpovedá jeden pedagogický zamestnanec, určený podľa osobitného predpisu. 1) (8) Ak si to vyžaduje náročnosť prostredia alebo činnosť, ktorá sa organizuje mimo priestorov klubu zvýši sa počet zodpovedných pedagogických zamestnancov alebo sa zníži počet zúčastnených detí. (9) Na organizovanie oddychových aktivít možno zaraďovať do výchovno-vzdelávacej činnosti klubu sezónne činnosti so súhlasom zákonného zástupcu alebo zástupcu zariadenia. (10) Za výchovno-vzdelávaciu činnosť v klube zodpovedá poverený vedúci pedagogický zamestnanec. (11) Pedagogickú dokumentáciu klubu tvoria: a) výchovné plány, výchovné osnovy a výchovné štandardy, ktoré sú súčasťou výchovného programu klubu, b) triedna kniha, c) osobný spis dieťaťa, d) školský poriadok,
3 e) plán práce. (12) V klube zriadenom ako súčasť školy je pedagogická dokumentácia podľa odseku 11 písm. d) a e) súčasťou pedagogickej dokumentácie školy. (13) Ďalšiu dokumentáciu klubu tvoria: a) rozvrh týždennej činnosti, b) prehľad o rozsahu výchovnej činnosti pedagogických zamestnancov, c) zápisnice z rokovania metodického združenia, d) ročný plán kontrolnej činnosti vedúceho pedagogického zamestnanca, e) správy z kontrolnej činnosti Štátnej školskej inšpekcie, f) evidencia školských úrazov detí, g) registratúrny plán a registratúrny poriadok, h) vyjadrenie zariadenia výchovnej prevencie a poradenstva pre žiakov so špeciálnymi výchovno-vzdelávacími potrebami, i) rozhodnutia riaditeľa. 2) (14) V klube zriadenom ako súčasť školy je ďalšia dokumentácia podľa odseku 13 písm. b), e) až i) súčasťou ďalšej dokumentácie školy. 3 (1) Klub je v prevádzke počas celého školského roka počas pracovných dní v týždni, spravidla od 6.00 hodiny do hodiny. Podľa potrieb zákonných zástupcov je klub v prevádzke aj počas školských prázdnin. (2) Ak je viac klubov zriadených jedným zriaďovateľom, zriaďovateľ vydá organizačný pokyn, 3) ktorý z klubov bude v prevádzke aj počas školských prázdnin. (3) Dieťa sa do klubu prijíma na základe písomnej žiadosti zákonného zástupcu alebo zástupcu zariadenia. Žiadosť o prijatie do klubu sa podáva spravidla pri zápise do školy. (4) Do klubu sa prednostne prijímajú žiaci nižších ročníkov základnej školy, ktorí sú prihlásení na pravidelnú dochádzku. Do klubu možno prijať dieťa aj na prechodné obdobie, ktorého dĺžka sa vyznačí v rozhodnutí o prijatí. (5) Do oddelenia klubu sa spolu s ostatnými deťmi, okrem oddelenia klubu špeciálnej školy a oddelenia klubu vytvoreného zo žiakov špeciálnej triedy v základnej škole, zaraďujú najviac traja žiaci so špeciálnymi výchovno-vzdelávacími potrebami. Za každého žiaka so špeciálnymi výchovno-vzdelávacími potrebami sa počet detí v oddelení znižuje o dvoch. (6) Rozsah dennej dochádzky dieťaťa prijatého do klubu a spôsob jeho odchodu sa uvedie v osobnom spise dieťaťa. V osobnom spise dieťaťa sa uvedú aj prípadné odchýlky v dochádzke a spôsobe odchodu, pričom všetky ďalšie zmeny oznamuje zákonný zástupca alebo zástupca zariadenia pedagogickému zamestnancovi oddelenia písomne. 4 Stredisko (1) Výchovno-vzdelávaciu činnosť v stredisku vykonávajú pedagogickí zamestnanci, externí zamestnanci a plnoletí dobrovoľníci. 4) (2) Výchovno-vzdelávacia činnosť strediska sa uskutočňuje ako a) pravidelná aktivita v záujmových útvaroch alebo športových útvaroch podľa výchovného programu strediska, b) príležitostná aktivita formou podujatí, súťaží, odborných sústredení alebo exkurzií, c) spontánna aktivita podľa záujmu detí, d) prázdninová aktivita formou stálych, putovných, víkendových táborov alebo krátkodobých podujatí pre deti s neustálenými záujmami, e) aktivita zameraná na vypracovanie, predkladanie a uskutočňovanie projektov, na ktorých sa zúčastňujú aj deti, ktoré nenavštevujú stredisko,
4 f) vzájomná spolupráca so školami, inými školskými zariadeniami a mimovládnymi organizáciami, g) medzinárodná výmena a mobilita detí. (3) Prechod detí do útvarov strediska v rámci školy zabezpečuje pedagogický zamestnanec strediska podľa rozvrhu týždennej činnosti. (4) Pedagogický zamestnanec uvoľní dieťa zo strediska len na základe predchádzajúceho písomného oznámenia zákonného zástupcu alebo zástupcu zariadenia. (5) Ak sa výchovno-vzdelávacia činnosť organizuje mimo priestorov strediska, najvyšší počet detí, za ktoré zodpovedá jeden pedagogický zamestnanec, externý zamestnanec alebo plnoletý dobrovoľník, je rovnaký ako počet detí v jednom útvare podľa 115 ods. 2 zákona. (6) Ak si to vyžaduje náročnosť prostredia alebo činnosť, ktorá sa organizuje mimo priestorov strediska, zvýši sa počet zodpovedných pedagogických zamestnancov alebo sa zníži počet zúčastnených detí. (7) Za výchovno-vzdelávaciu činnosť v stredisku zodpovedá poverený vedúci pedagogický zamestnanec. (8) Pedagogickú dokumentáciu strediska tvoria: a) výchovné plány, výchovné osnovy a výchovné štandardy, ktoré sú súčasťou výchovného programu strediska, b) triedna kniha, c) školský poriadok, d) plán práce. (9) V stredisku zriadenom ako súčasť školy je pedagogická dokumentácia podľa odseku 8 písm. c) a d) súčasťou ďalšej dokumentácie školy. (10) Ďalšiu dokumentáciu strediska tvoria: a) rozvrh týždennej činnosti, b) prehľad o rozsahu výchovnej činnosti pedagogických zamestnancov, c) prehľad prázdninovej činnosti, d) zápisnice z rokovania metodického združenia, e) ročný plán kontrolnej činnosti vedúceho pedagogického zamestnanca, f) správy z kontrolnej činnosti Štátnej školskej inšpekcie, g) evidencia školských úrazov detí, h) registratúrny plán a registratúrny poriadok, i) rozhodnutia riaditeľa. 2) (11) V stredisku zriadenom ako súčasť školy je ďalšia dokumentácia podľa odseku 10 písm. b), f) až i) súčasťou ďalšej dokumentácie školy. 5 (1) Stredisko je v prevádzke počas pracovných dní spravidla v popoludňajších hodinách a večerných hodinách. Stredisko môže byť v prevádzke aj počas dní pracovného voľna podľa formy uskutočňovanej výchovno-vzdelávacej činnosti. (2) Dieťa sa do strediska prijíma na činnosť uvedenú v 4 ods. 2 písm. a), b) a d) na základe písomnej žiadosti zákonného zástupcu alebo zástupcu zariadenia. (3) Do útvaru strediska sa spolu s ostatnými deťmi zaraďujú najviac dvaja žiaci so špeciálnymi výchovno-vzdelávacími potrebami, pričom sa za každého žiaka so špeciálnymi výchovno-vzdelávacími potrebami počet detí v útvare znižuje o dvoch.
5 6 Centrum (1) Výchovno-vzdelávaciu činnosť v centre vykonávajú pedagogickí zamestnanci, externí zamestnanci a plnoletí dobrovoľníci. 4) (2) Výchovno-vzdelávacia činnosť centra sa uskutočňuje ako a) pravidelná záujmová činnosť v záujmových útvaroch a oddeleniach centra, b) príležitostná záujmová činnosť formou podujatí, súťaží, olympiád, výletov a exkurzií zameraných na rozvoj vedomostí a zručností získaných v škole, c) prázdninová činnosť formou miestnych a pobytových táborov, odborných sústredení, činností v záujmových útvaroch a krátkodobých podujatí, d) organizovanie voľnočasových aktivít, na ktorých sa zúčastňujú aj deti a iné osoby, ktoré nenavštevujú centrum, e) spontánna činnosť a vlastné projekty členov záujmových útvarov, na ktorých sa zúčastňujú aj deti a iné osoby, ktoré nenavštevujú centrum. (3) Ďalšou činnosťou centra je a) spolupráca s orgánom miestnej štátnej správy v školstve pri uskutočňovaní predmetových olympiád a postupových súťaží, b) medzinárodná výmena a mobilita detí a iných osôb, c) aktivita podporujúca prevenciu sociálno-patologických javov, d) monitorovanie oblasti záujmovej činnosti detí a iných osôb formou ankiet, prieskumov a analýz, e) informačná a poradenská aktivita pre deti a iné osoby v oblasti využívania voľného času, f) riadenie a pripravovanie projektov na získanie finančných prostriedkov, g) spolupráca so školami a školskými zariadeniami a ďalšími organizáciami pracujúcimi s deťmi a inými osobami. (4) Ak sa výchovno-vzdelávacia činnosť organizuje mimo priestorov centra, najvyšší počet detí a iných osôb, za ktoré zodpovedá jeden pedagogický zamestnanec, externý zamestnanec alebo plnoletý dobrovoľník, je rovnaký ako počet detí v jednom záujmovom útvare alebo oddelení centra. (5) Za výchovno-vzdelávaciu činnosť v centre zodpovedá poverený vedúci pedagogický zamestnanec. (6) Pedagogickú dokumentáciu centra tvoria: a) výchovné plány, výchovné osnovy a výchovné štandardy, ktoré sú súčasťou výchovného programu centra, b) triedna kniha, c) školský poriadok, d) plán práce. (7) V centre zriadenom ako súčasť školy je pedagogická dokumentácia podľa odseku 6 písm. c) a d) súčasťou pedagogickej dokumentácie školy. (8) Ďalšiu dokumentáciu centra tvoria: a) rozvrh týždennej činnosti, b) prehľad o rozsahu výchovnej činnosti pedagogických zamestnancov, c) prehľad prázdninovej činnosti, d) zápisnice z rokovania pedagogickej rady, e) ročný plán kontrolnej činnosti vedúceho pedagogického zamestnanca,
6 f) správy z kontrolnej činnosti Štátnej školskej inšpekcie, g) evidencia školských úrazov detí a žiakov, h) registratúrny plán a registratúrny poriadok, i) rozhodnutia riaditeľa centra. 2) (9) V centre zriadenom ako súčasť školy je ďalšia dokumentácia podľa odseku 8 písm. b), f) až i) súčasťou ďalšej dokumentácie školy. 7 (1) Centrum je v prevádzke denne, spravidla v popoludňajších hodinách a večerných hodinách počas kalendárneho týždňa. (2) Deti a iné osoby sa do centra prijímajú na činnosť uvedenú v 6 ods. 2 písm. a) a c) na základe písomnej žiadosti zákonného zástupcu alebo zástupcu zariadenia. Iné osoby sa do centra prijímajú na základe ich písomnej žiadosti. (3) Do oddelení a záujmových útvarov centra sa spolu s ostatnými deťmi zaraďujú najviac dvaja žiaci so špeciálnymi výchovno-vzdelávacími potrebami, pričom sa za každého žiaka so špeciálnymi výchovno-vzdelávacími potrebami počet detí a iných osôb v oddelení a záujmovom útvare znižuje o dvoch. 8 Školské hospodárstvo a stredisko odbornej praxe (1) Školské hospodárstvo a) zabezpečuje odbornú prax, odborný výcvik, praktické cvičenie a záujmovú odbornú činnosť žiakom, ktorým stredné odborné školy poskytujú výchovu a vzdelávanie v študijných odboroch a učebných odboroch skupín 42 Poľnohospodárstvo, lesné hospodárstvo a rozvoj vidieka I, 45 Poľnohospodárstvo, lesné hospodárstvo a rozvoj vidieka II 5) a iným fyzickým osobám, b) zabezpečuje materiálno-technické vybavenie učebných priestorov, cvičných pracovísk, pozemkov, objektov a zariadení na plnenie úloh podľa písmena a), c) spolupracuje s vysokými školami, vedeckými, výskumnými a odbornými inštitúciami pri uplatňovaní nových poznatkov vedy a výskumu do praxe, d) zabezpečuje podmienky na odbornú činnosť pedagogických zamestnancov, e) zabezpečuje poradenskú činnosť a experimentálnu činnosť pre školy a školské zariadenia, f) zabezpečuje výrobné a hospodárske úlohy v poľnohospodárskej, lesníckej, záhradníckej, vinohradníckej, ovocinárskej a rybárskej činnosti, služby a podnikateľskú činnosť 6) v súlade s plnením ich poslania. (2) V stredisku odbornej praxe sa odborná prax, umelecká prax a praktické cvičenie uskutočňuje pod vedením učiteľa. Odborný výcvik sa uskutočňuje pod vedením majstra odbornej výchovy. (3) Pedagogickú dokumentáciu školského hospodárstva a strediska odbornej praxe tvoria: a) učebné osnovy praktického vyučovania, b) rozvrh hodín, c) školský poriadok, d) plán práce. (4) Ďalšiu dokumentáciu školského hospodárstva a strediska odbornej praxe tvoria: a) organizačný poriadok, b) zoznam stredných odborných škôl, ktorých žiakom sa praktické vyučovanie poskytuje, c) prehľad o žiakoch pridelených učiteľom a majstrom odbornej výchovy, d) evidencia školských úrazov, e) zápisník bezpečnosti práce pre žiakov stredných odborných škôl, f) registratúrny plán a registratúrny poriadok.
7 9 Spoločné ustanovenia (1) Klub, stredisko, centrum, školské hospodárstvo a stredisko odbornej praxe sa zriaďuje ako súčasť školy alebo ako právnická osoba. (2) Dieťa môže počas školského roka skončiť dochádzku do klubu, strediska alebo centra, ak o skončenie dochádzky písomne požiada jeho zákonný zástupca alebo zástupca zariadenia. (3) Súčasťou materiálno-technického vybavenia klubu, strediska a centra je materiálne zabezpečenie priestorov na relaxačné účely, účelné vybavenie oddelení a útvarov na individuálnu a skupinovú činnosť s deťmi. Súčasťou materiálno-technického vybavenia môže byť aj vybavenie počítačovou technikou s pripojením na internet a technické prostriedky potrebné na metodickú prípravu, na tvorbu a rozmnožovanie písomných materiálov a obrazových materiálov na prácu s deťmi a ich zástupcami. (4) Na oddychovú a záujmovú činnosť klubu, strediska a centra zriadeného ako súčasť školy sa využívajú aj špeciálne učebne, dielne, telocvične, ihriská, pozemky a ďalšie objekty školy. (5) Súčasťou materiálno-technického vybavenia klubu, strediska, centra, školského hospodárstva a strediska odbornej praxe, ktoré navštevujú deti alebo žiaci so špeciálnymi výchovno-vzdelávacími potrebami, sú špeciálne učebne a špeciálne didaktické a kompenzačné pomôcky podľa 144 ods. 3 zákona. (6) Na priestorové usporiadanie a funkčné členenie priestorov klubu, strediska, centra, školského hospodárstva a strediska odbornej praxe sa vzťahuje osobitný predpis. 7) 10 Účinnosť Táto vyhláška nadobúda účinnosť 1. septembra ) 2 ods. 24 vyhlášky Ministerstva školstva Slovenskej republiky č. 322/2008 Z. z. o špeciálnych školách. 2) 5 ods. 6 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov. 3) 6 ods. 8 písm. c) zákona č. 596/2003 Z. z. 4) 11 zákona č. 282/2008 Z. z. o podpore práce s mládežou a o zmene a doplnení zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. 5) Vyhláška Ministerstva školstva Slovenskej republiky č. 282/2009 Z. z. o stredných školách. 6) 19 ods. 7 zákona č. 596/2003 Z. z. v znení zákona č. 245/2008 Z. z. 7) Vyhláška Ministerstva zdravotníctva Slovenskej republiky č. 527/2007 Z. z. o podrobnostiach o požiadavkách na zariadenia pre deti a mládež. Všeobecné záväzné nariadenie, ktoré určuje výšku príspevku na čiastočnú úhradu nákladov spojených s činnosťou CVČ Pôvodné znenie č. uznesenia 124/2008 zo dňa
8 1. zmena : č. uznesenia č.72/2009 zo dňa zmena. č. uznesenia č. 19/I./2010 zo dňa Mestské zastupiteľstvo v Myjave na základe zákona SNR č. 369/ 1990 Zb. o obecnom zriadení v znení neskorších predpisov s použitím zákona NR SR č. 245/2008 o výchove a vzdelávaní a o zmene a doplnení niektorých zákonov vydáva pre Mesto Myjava toto všeobecne záväzné nariadenie. Čl. 1 Základné ustanovenie V znení 28, 49, 114 a 116 zákona MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov Mestské zastupiteľstvo v Myjave týmto Všeobecným záväzným nariadením (VZN) určuje výšku príspevku za pobyt dieťaťa a žiaka v predškolských a školských zariadeniach Mesta Myjava (mesto) nasledovne: Čl. 2 Materské školy a)podľa 28 ods. 6 MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov za pobyt dieťaťa v materskej škole (MŠ) zriadenej mestom prispieva zákonný zástupca na čiastočnú úhradu výdavkov MŠ mesačne: - najviac sumou 15% životného minima pre jedno nezaopatrené dieťa vo výške 8, 29 Eur, ak prihlási svoje dieťa do MŠ do 15. septembra začínajúceho školského roka, - maximálnou sumou 15% sumy životného minima pre jedno nezaopatrené dieťa, ak ho prihlási po 15. septembri začínajúceho školského roka. Podľa 7 ods. 4 zákona NR SR č. 597/2003 Z. z. o financovaní základných škôl, stredných škôl a školských zariadení zriaďovateľ je povinný oznámiť do 30. septembra kalendárneho roka príslušnému krajskému školskému úradu počty detí materských škôl podľa stavu k 15. septembru začínajúceho školského roka. Na základe údajov o počte detí zriaďovateľ dostáva potrebné finančné prostriedky z kapitoly ministerstva pre školy. b) Podľa 28 ods. 7 a 8 uvedeného zákona sa príspevok na základe rozhodnutia zriaďovateľa (Mesta Myjava) za dieťa neuhrádza: - ktoré má 1 rok pred plnení povinnej školskej dochádzky, - ak zákonný zástupca predloží doklad, že je poberateľom dávky v hmotnej núdzi a príspevkov k dávke k hmotnej núdzi, - ktoré je umiestnené v zariadení na základe rozhodnutia súdu, - ktoré má prerušenú dochádzku do MŠ na viac ako 30 po sebe nasledujúcich kalendárnych dní z dôvodu choroby a rodinných dôvodov preukázateľným spôsobom, vtedy zákonný zástupca uhrádza pomernú časť príspevku, - ktoré nedochádzalo do MŠ počas školských prázdnin alebo prerušenia prevádzky MŠ zapríčinenej zriaďovateľom, vtedy zákonný zástupca uhrádza pomernú časť príspevku. Čl. 3 Základná umelecká škola a) Podľa 49 ods. 5 a), b) zákona MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov, na výšku príspevku na čiastočnú úhradu nákladov spojených so štúdiom v ZUŠ v Myjave, prispieva zákonný zástupca žiaka
9 mesačne sumou najviac 15% sumy životného minima pre jedno nezaopatrené dieťa. Pre ZUŠ Myjava sa určuje suma vo výške: 4, 31 Eur pre individuálne vzdelávanie 2, 65 Eur pre skupinové vzdelávanie 9, 29 Eur pre štúdium dospelých. b) Podľa 49 ods. 6 uvedeného zákona zriaďovateľ môže rozhodnúť o znížení alebo odpustení príspevku, ak o to zákonný zástupca žiaka písomne požiada a predloží doklad, že je poberateľom dávky v hmotnej núdzi a príspevkov k dávke v hmotnej núdzi. Čl. 4 Školský klub detí a) Podľa 114 ods. 7 zákona MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov výšku mesačného príspevku na čiastočnú úhradu nákladov spojených s činnosťou ŠKD zriadeného mestom, prispieva zákonný zástupca žiaka mesačne sumou najviac 15% sumy životného minima pre jedno nezaopatrené dieťa. Pre ŠKD pri základných školách mesta sa určuje suma vo výške 3, 31 Eur. Ak ŠKD navštevujú súrodenci, výška príspevku na jedného súrodenca je 1, 65 Eur. b) Podľa 114 ods. 8 uvedeného zákona zriaďovateľ ŠKD môže rozhodnúť o znížení alebo o odpustení príspevku, ak o to zákonný zástupca požiada písomne a predloží doklad, že je poberateľom dávky v hmotnej núdzi a príspevkov k dávke v hmotnej núdzi. Čl. 5 Centrum voľného času a) Podľa 116 ods. 7 a), b) zákona MŠ SR č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov výšku mesačného príspevku na čiastočnú úhradu nákladov spojených s činnosťou CVČ v Myjave, prispieva zákonný zástupca a plnoletá fyzická osoba mesačne sumou najviac 15% sumy životného minima pre jedno nezaopatrené dieťa a plnoletú fyzickú osobu. Pre CVČ Myjava mesto určuje sumu vo výške 1, 65 Eur pre jedno nezaopatrené dieťa a sumu 2, 00 Eurá pre plnoletú fyzickú osobu. b) Podľa 116 ods. 8 uvedeného zákona zriaďovateľ CVČ môže rozhodnúť o znížení alebo odpustení príspevku, ak o to plnoletá fyzická osoba alebo zákonný zástupca neplnoletého žiaka požiada písomne a predloží doklad, že je poberateľom dávky v hmotnej núdzi a príspevkov k dávke k hmotnej núdzi. Čl. 6 Záverečné ustanovenie 1) Toto VZN bolo schválené na riadnom zasadnutí Mestského zastupiteľstva uznesením č. 124/2008 zo dňa 28. augusta 2008 a nadobudlo účinnosť dňom ) Dodatok č. 1 k Všeobecne záväznému nariadeniu Mesta Myjava o výške príspevku zákonného zástupcu dieťaťa a žiaka na čiastočnú úhradu nákladov na dieťa a žiaka v predškolských a školských zariadeniach v zriaďovateľskej pôsobnosti Mesta Myjava bol schválený Mestským zastupiteľstvom v Myjave dňa 25. júna 2009 Uznesením č. 72 /2009 zo dňa a účinnosť nadobúda dňa ) Dodatok č. 2 k Všeobecne záväznému nariadeniu Mesta Myjava o výške príspevku zákonného zástupcu dieťaťa a žiaka na čiastočnú úhradu nákladov na dieťa a žiaka v predškolských a školských zariadeniach v zriaďovateľskej pôsobnosti Mesta Myjava bol
10 schválený Mestským zastupiteľstvom v Myjave dňa Uznesením č. 19/I./2010 zo dňa a účinnosť nadobúda dňa ) Toto nariadenie nadobúda účinnosť dňa